ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
20 ต.ค. 2558

สรุปภาวะตลาดภาคเช้า : SET ฟื้นตัว – SET กลับมาเริ่มฟื้นตัว หลังชะลอตัวในช่วงสองวันที่ผ่านมา ด้วยแรงซื้อนำตลาดในกลุ่ม ICT หลังงบฯ Q3/58 ของ DTAC ออกมาดีกว่าตลาดคาดมาก สร้าง Sentiment เชิงบวกต่อพี่ใหญ่ในกลุ่มอย่าง ADVANC และ INTUCH ให้กระชุ่มกระชวยและสร้าง Sentiment เชิงบวกต่อ SET โดยรวม นอกจากนี้ยังไม่มีปัจจัยกำหนดทิศทางตลาดนัก ทั้งนี้ SET ปิดตลาดภาคเช้าที่ระดับ 1421.66 จุด, +4.75 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลัก ICT หนุนตลาด ปิดบวก +0.7% ส่วนพลังงานและแบงก์ บวกลบเล็กน้อยที่ +0.2% และ -0.4% ตามลำดับ ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ :ช่วงบ่าย: คาดรักษาช่วงบวกจากภาคเช้าไปจนถึงปรับขึ้นได้ต่อในช่วงนี้ โดยรอประเด็น งบฯสามแบงก์ใหญ่ที่รอประกาศ คือ BBL KBANK และ KTB ซึ่งหากออกมาดีกว่าคาด จะเป็นปัจจัยหนุน SET อีกต่อ นอกเหนือจาก ICT ที่นำตลาดในภาคเช้า ส่วนกรณีผิดคาด ย้อนกลับต่ำกว่า 1420 จุด จะเป็นสัญญาณลบระยะสั้นในช่วงบ่าย กลยุทธ์ ซื้อขายเก็งกำไร แต่หาก SET ต่ำกว่า 1415 จุด ควรขายลดพอร์ตบ้าง ทั้งนี้ หุ้นแนะนำตามสัญญาณเทคนิค ได้แก่ AUCT (รับ 13.60 ต้าน 14.50 Cut 13.20) และ CHG (รับ 2.38 ต้าน 2.60 Cut 2.30)